b'\n_START_ARTICLE_\nSmedje fra \xc3\x98rb\xc3\xa6k, Fyn (Frilandsmuseet)\n_START_PARAGRAPH_\nSmedjen fra \xc3\x98rb\xc3\xa6k er en smedje der havde hjemsted i \xc3\x98rb\xc3\xa6k ved Nyborg p\xc3\xa5 Fyn f\xc3\xb8r den blev ehvervet af Frilandsmuseet i 1934 og \xc3\xa5bnet d\xc3\xa9r i 1936._NEWLINE_Pr\xc3\xa6sten i \xc3\x98rb\xc3\xa6k lod smedjen opf\xc3\xb8re i 1847 for at kunne udleje den til en landsbysmed._NEWLINE_Smeden betjente omr\xc3\xa5dets b\xc3\xb8nder med reparationer af deres redskaber. Desuden lavede han diverse beslag til d\xc3\xb8re, vinduer og inventar. Man kunne ogs\xc3\xa5 f\xc3\xa5 slebet knive og sakse hos smeden._NEWLINE_Der h\xc3\xb8rte ikke et jordstykke til smedjen beregnet til egentlig til landbrug, men man har kunnet holde nogle f\xc3\xa5 dyr som h\xc3\xb8ns og m\xc3\xa5ske et par grise. Derudover var der plads til en k\xc3\xb8kkenhave.'